text: দাঁতমারা বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
  
  আয়তন 
  দাঁতমারা ইউনিয়নের আয়তন ১২,৩৬৭ একর (৫০.০৫ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী দাঁতমারা ইউনিয়নের মোট জনসংখ্যা ৪৭,৫২৬ জন। এর মধ্যে পুরুষ ২৩,৪০০ জন এবং মহিলা ২৪,১২৬ জন। মোট পরিবার ৯,৪৩৬টি।
  
  অবস্থান ও সীমানা 
  ফটিকছড়ি উপজেলার উত্তরাংশে দাঁতমারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের উত্তরে ও পশ্চিমে বাগানবাজার ইউনিয়ন, দক্ষিণে নারায়ণহাট ইউনিয়ন এবং পূর্বে খাগড়াছড়ি জেলার মানিকছড়ি উপজেলার বাটনাতলী ইউনিয়ন ও রামগড় উপজেলার পাতাছড়া ইউনিয়ন অবস্থিত।
  
  নামকরণ 
  জনশ্রুতি আছে যে, কোন এক সময় একটি পাগলা হাতি বড় একটি গাছে দাঁত দিয়ে আঘাত করেছিল। এরপর ঐ গাছকে দাঁতমারা বলা হত। পরবর্তীতে আশে পাশের এলাকা সমূহ দাঁতমারা হিসেবে পরিচিতি লাভ করে। এবং এ নামেই ইউনিয়নের নামকরণ করা হয়। উল্লেখ্য, দাঁতমারা বাজারকে স্থানীয়ভাবে এক সময় সাবর (সাহেবের) হাট বলে ডাকা হত।
  
  প্রশাসনিক কাঠামো 
  দাঁতমারা ইউনিয়ন ফটিকছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৭টি মৌজায় বিভক্ত।
  
  ওয়ার্ডভিত্তিক এ ইউনিয়নের গ্রামগুলো হল:
  
  শিক্ষা ব্যবস্থা 
  ২০১১ সালের আদমশুমারি অনুযায়ী দাঁতমারা ইউনিয়নের সাক্ষরতার হার ৪২.৯%। এ ইউনিয়নে ১টি ডিগ্রী কলেজ, ৫টি মাধ্যমিক বিদ্যালয়, ৫টি দাখিল মাদ্রাসা, ২৩টি প্রাথমিক বিদ্যালয়  ও ৪টি কিন্ডারগার্টেন রয়েছে।
  
  যোগাযোগ ব্যবস্থা 
  দাঁতমারা ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক এবং ফটিকছড়ি-বাগানবাজার সড়ক।
  প্রধান যোগাযোগ মাধ্যম সিএনজি চালিত অটোরিক্সা।
  
  খাল ও নদী 
  দাঁতমারা ইউনিয়নের উপর দিয়ে প্রবাহিত হচ্ছে গজারিয়া খাল।
  
  হাট-বাজার 
  দাঁতমারা ইউনিয়নের প্রধান প্রধান হাট/বাজারগুলো হল বালুটিলা বাজার, হেয়াকো বাজার, দাঁতমারা বাজার, শান্তিরহাট বাজার, নয়াবাদী বাজার, মুন্সিপাড়া বাজার এবং বড়বেতুয়া বাজার।
  
  দর্শনীয় স্থান 
  দাঁতমারা ইউনিয়নের দর্শনীয় স্থানগুলোর মধ্যে রয়েছে:
   দাঁতমারা রাবার বাগান
   নিউ দাঁতমারা চা বাগান
  
  জনপ্রতিনিধি 
  
  চেয়ারম্যানগণের তালিকা
  
  আরও দেখুন 
   ভূজপুর থানা
   ফটিকছড়ি উপজেলা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:ফটিকছড়ি উপজেলার ইউনিয়ন
title: দাঁতমারা ইউনিয়ন